
Karaj legantoj, 

nun jam estas Junio kaj la printempo pasis sen ke ni 
vere havis printempon en Hamburg. Tamen okazis la 
kutimaj printempaj aranĝoj: 

• La Eŭropa Foiro enAprilo, kie ni havis informstandon 
en la urbocentro kaj invitis al provleciono, kiun faris 
Benno Klehr kaj Ralph Glomp, kaj ni varbis por nova 
kurso, kiun nun gvidas Frank Merla. 

• En Majo la klubkunveno dum la Ĉielira Festo dum 
kiu krom kaftrinkado unuafoje okazis prelego, kiun 
prezentis Ralph Glomp. 

Ankaŭ jam okazis la Germana Esperanto-Kongreso, 
kiun nur partoprenis malmultaj Hamburganoj. Eble la 
vojo de 600 kilometroj al Hamburganoj ŝajnis tro longa, 
aŭ la urbo Kaiserslautern ne estas sufiĉe konata por 
allogi. Espereble venontjare pli da Hamburganoj trovos 
la vojon al la GEK en Mŭnster, kiam okazos komuna 
Nederlanda kaj Germana kongreso. 

En Julio ni havos someran feston en la ĝardeno de la 
Kulturbutiko. Bonvolu legi en la programo. 

Mi deziras la ĉiuj membroj kaj amikoj agrablan someran 
tempon kaj eventuale belan feriadon. 


La kunvenoj de 

Hamburga 

Esperanto-Societo 

okazas en la 


Kultur-Butiko 



Alexanderstr. 16 
20099 Hamburg 


Sentenco 

La vivon oni nur komp- 
renas retrorigarde, sed 
oni vivu ĝin antaŭen. 



Benno Klehr 

Soren Kierkegard 

Internationale Gartenschau 2013 

Tiel oficiale nomiĝas la ekspozicio kiu okazos sur la 
plej granda rivera insulo en Eŭropo, Wilhelmsburg, kiu 
estas parto de la urbo Hamburg. Gi troviĝas inter la 
norda kaj la suda brakoj de la rivero Elbe, sude de la 
urbocentro. 

Sur 100 hektaroj oni povas vojaĝi alude al la romano 
de Jules Verne ĉirkaŭ la mondo tra 80 ĝardenoj. 

Studentoj el la urboj Zŭrich, Edinburgh, Paris, Tartu, Rio 
de Janeiro, Melbourne, Barcelona, Singapuro, Nairobi 
kaj Philadelphia planis la ĝardenojn en diversaj pejzaĝoj 
laŭ diversaj kulturoj. 

Du el la oficialaj afiŝoj de la ĝardena ekspozicio en Hamburg 

En la sama kvartalo de Hamburg ankaŭ okazos 
la Inernacia konstruada ekspozicio IBA 2013. 

Ekzistas intensa kunlaboro inter la du ekspozicioj, 
kies kulminoj okazos en 2013. 

Do oni povos spekti la urbon de la estonteco, kiu 
sufiĉas al la postuloj de moderna socio kaj troviĝas 
inter multaj diversspecaj ĝardenoj. 

Oni atendas pli ol du milionojn da vizitantoj en la 
ekspozicio, por kiuj oni ankaŭ preparas halojn por 
prezenti florojn, placojn kun lokaj produktoj, lokojn 
porludoj kaj sportoj, scenejojn porartaj prezentadoj 
kaj diversspecan gastronomion. 




Obama kaj Bismarck 

En Usono prezidanto Obama havis grandajn problemojn 
enkonduki malsankasan asekuron por ĉiuj civitanoj. 
Liaj kontraŭuloj suspektis socialisman sistemon, kiun 
oni ne volas en demokrata Usono. 

En Germanio oni nur povas miri pri tiaj ideoj: 

Otto von Bismarck en 1883 enkondukis malsankasan 
asekuron por laboristoj, ĝuste por bremsi socialismajn 
tendencojn kaj por malfortigi la socialdemokratojn. 
Poste sekvis aliaj socialaj leĝoj kiuj alportis akcidentan 
kaj pensian asekurojn. 


Maratono 

La 25an de Aprilo 2010 okazis jubilea maraton-kurado 
en Hamburg. Por la 25a fojo ĝi nun okazis. Pro iliaj 
penoj la kurantoj en Hamburg rekompese ricevas unu 
el la plej belaj vojoj 
en la mondo sur 42 
kilometroj tra Ham- 
burg. En 1986 en 
Hamburg okazis la 
unua maratona kura- 
do kun 8.000 kurantoj. 

En2010 estispreskaŭ 
duoble multaj. 


Dihidrogena Monoksido 

En la pasinta eldono de Esperanto Hamburg mi raportis 
pri studentoj kiuj avertis la ministron por sano, ke la 
uzado de danĝera substanco por purigi lernejojn estu 
malpermesita. Sed, ĉu vi rekonis la kemian formulon? 
La uzata esprimo ŝajnas nomi ion danĝeran pro la vorto 
monoksido, kiel en karbona monoksido. Sed simple 
temas pri du-hidrogena = H 2 kaj monoksido = O; do 
kune tio estas H 2 O = akvo. Estis nura Aprila ŝerco. 

Benno Klehr 


Salt-rajdado en Klein-Flottbek 

Ekde 1920 en Klein-Flottbek, kvartalo de Hamburg 
ĉiujare en Majo okazas la plej malfacila salt-rajda 
konkurso de la mondo. Fama estas la tri metrojn alta 
kruta remparo, kiu timigas multajn eĉ spertajn ĉevalojn. 
Alia fama obstaklo estas kombinaĵo el pluraj bariloj 

kaj tranĉeo, kiun eĉ 
la kreinto de la 
rajdejo, Eduard 
Pulvermann, neni- 
am sukcesis trairi 
senarare. Pro tio 
tiu obstaklo estas 
nomata la tombo 
de Pulvermann. 
















Ĉielira tago 2010 

Kutime en Majo la vetero en Hamburg estas pli varma 
ol en tiu ĉi jaro. Tamen dum la ĉielira festo okazis la 
kutima vizito al la Esperanto-arbo en la parko en Ham- 
burg-Horn. Kvar persistemaj viroj renkontiĝis tie kaj 
komune frostis. Ralph Glomp venis pli frue por purigi 
la memorŝtonon, kiu nun kuŝas iom flanke pro iuj buboj 
kun tro da fortoj. Ni ne sukcesis reporti ĝin. Per aŭtoj ni 
de tie iris al la kulturbutiko kie ni komune trinkis kafon 
aŭ teon kaj manĝis kukon en rondo de 15 membroj. 



Rudi, Ralph, Reinhold kaj Benno ĉe la Esperanto-arbo 



EEU ĉe Eŭropa Parlamento 


Por festi la 150-an datrevenon de la naskiĝo 
de Zamenhof, Margareta Hanzlik MEP 
aranĝis ke delegacio de EEU renkontu prezi- 
danton de Eŭropa Parlamento Jerzy Buzek, 
eksĉefministron de Pollando (1997-2001) en la 
Eŭropa Parlamento en Bruselo la 13-an de janu- 
aro 2010. La kunveno daŭris dum 20 minutoj, 
kiel antaŭvidite. Ĉeestis Margareta Handzlik, 
MEP, Jozef Reinvart, vic-ambasadoro de la 
slovaka ambasado en Belgio, kaj Sean O Riain, 
prezidanto de Eŭropa Esperanto-Unio. 


Kaiserslautern: granda kongreso kun varmaj etoso kaj vetero 

La ĉi-jara Germana Esperanto-Kongreso post 14 jaroj denove okazis komune kun la Franca Nacia Kongreso dum 
Pentekosta 2010 en Kaiserslautern. Partoprenis 250 homoj ĉefe el Francio kaj Germanio, kaj estis eĉ pli da francoj 
ol germanoj kiuj ĝuis belan kongreson kaj belegan antaŭsomeran veteron. El Hamburg venis 5 partoprenantoj. 


La nova 4-persona muzikgrupo Kapriol’e I Nederlando 
ludis dum la vendreda interkona vespero kaj koncertis 
dumlafolklorabaloje sabatokiamiliprezentisfrislandajn 
kaj aliajn kantojn. Du el la grupo ni ja konas de la GEK 
2007 en Hamburg, nome Marita Kruiswijk kaj Marian 
Nesse kiuj tiam ludis en la grupo Kajto. 

La festprelegon „Palatinato inter Germanujo kaj Fran- 
cujo“ faris Franz-Georg Rossler kie li klarigis kial la 
kongresurbo estis bone elektita por la germana kaj 
franca kongresoj. Fakte Kaiserslautern apartenis al di- 
versaj landoj aŭ regnoj. La sabata posttagmezo estis 
dediĉita al laborgrupoj kaj fakkunsidoj. 

Dum la jarĉefkunveno de Germana Esperanto-Asocio 
la estraro klarigis ke mankis al la asocio en 2009 ĉirkau 
11.000 Eŭroj. Kaŭzo estas ke mankas membroj ĉar la 
membronombro malkreskasjam dum jaroj kaj samtem- 
pe la buroo en Berlin bezonas pli da mono pro nova 
dungito. Estis vigla diskuto ĉu oni malgrandigu la sub- 
tenon por la Germana Esperanto-Biblioteko en Aalen. 
Dua grava diskutpunkto estis la altigo de la membroko- 
tizo. Kiel skribite en Esperanto aktuell la GEA-estraro 


planis altigon al 60 / 45 Eŭroj por ordinara membreco 
/ membreco por personoj sen propraj enspezoj. Post 
longa diskuto la kunveno decidis kun granda plimulto ke 
la kotizoj estu 72 / 36 Eŭroj. Krome la kunveno decidis 
ke ankaŭ estonte oni ne rajtos pludoni voĉdonrajton al 



La estraro de GEA kaj Martin Schaffer (komisiito) 


alia persono. Montriĝis ke estas grava afero partopreni 
la kongreson kaj la jarĉefkunvenon ĉar nurtiel oni povas 
mem kundecidi en gravaj aferoj kiel ĉi-jare. 

Dum la tuta kongreso okazis gvidataj urborigardoj kaj 
ekskursoj. 

daurigo -> 









Kongreso en Kaiserslautern (daŭrigo) 

Ni partoprenis la ekskurson al la palatinata arbaro sed 
ne kunmigris la longan kaj krutan vojon sed faris belan 
promenadon laŭ la valo (kompreneble kun kaftrinkado 
kiel Hamburganoj tradicie ŝatas). 

Du vere altstaraj kulturaj kulminoj estis la koncertoj 
kiujn organizis Claude Nourmont kiu ja ankaŭ estas la 
estraranino por kulturaj aferoj de Universala Esperan- 
to-Asocio (UEA). Dum la dimanĉa vespero koncertis 
la franca (kaj iomete germana) 30 persona koruso 
Interkant’ kiu kantis esperantigitajn verkojn de Mikis 
Theodorakis. La muziko estis impona foje en stilo de 



Interkant 1 


opero. Akompanis gitaro, piano, fluto, baso. La fina 
aplaŭdo estis tondra. Post la vespermanĝo venis „la plej 
ridiga malĝoja kantisto" Gijom Armide, kiu akompanis 
sin per la piano. Li prezentis en eksterordinare persona 


kaj vigla stilo francajn kanzonojn en Esperanto kaj la 
franca. Por honori la germanajn gastojn li ankaŭ ludis 
kanton kun germana teksto de Heinrich Heine. Armide 
unue trankviligis la homojn per eta meditado kaj tiam 
kondukis la aŭkultantaron en mondon de amo, pasio kaj 
melankolio. Kvankam la artisto donis plurajn aldonojn 
al sia programo multaj aŭskultantoj tiel ŝatis la muzikon 
ke ili ankaŭ estus restinta ĝis la matena krepusko. La 
koncertoj pruvis ke la franca kulturo havis bonan influon 
al la kongreso. 

Kvankam la kongreso estis granda, restis sufiĉe da 
tempo por personaj kontaktoj kaj babiladoj. Aŭ por pliaj 
kunsidoj (ankaŭ ni havis kunvenon kun EEU por nia 
planita konferenco en 2011). Aŭ simple por glaciaĵo en 
la multaj kafejoj de Kaiserslautern. 

Jŭrgen Wulff/ Ralph Glomp 


Hamburg-Enigmo 

Printempo estas la tempo kiam 
la eperlanoj revenas en la rive- 
ron Elbe. Pormanĝieperlanojn 
(Stint) en Hamburg, estasfama 
la restoracio Zollenspieker 
Fahrhaus. Antaŭ la domo vi- 
deblas flago kun tiu blazono. 
Kia blazono ĝi estas? 



Afiŝo 


Eŭropa foiro 


Per tiu sube videbla afiŝo ni varbis por 
provleciono sur Ossietzky-Placo ĉe la 
strato LangeReihe kaj kun sama afiŝo 
ankaŭ sur Gansemarkt. 

La provleciono okazis kun kvar in- 
teresitoj. Nun jam funkcias la kurso 
marde 15:30-17:30 h en Teehaus 
Grindelallee28 ĉe la universitato 
ekde la 11a de Majo lOfoje, gvidata 
de Frank Merla. 



Sabaton, la 24an de Aprilo, surla 
placo Gansemarkte n la urbocen- 
tro de Hamburg okazis Eŭropa 
Foiro. La celo de la okazaĵo 
estas, informi la publikon pri la 
multfaceta vivo en Eŭropa Unio. 
La multaj lingvoj estis temo de 
kelkaj lernejoj, kiuj prezentis 
sin tie. 


Ankaŭ la hamburgaj esperanti- 
stoj povis prezenti sin inter la 
multaj aliaj grupoj kun internaciaj 
temoj. 

La organizantoj speciale volis 
atingi la junajn homojn, ĉar 
multaj germanoj ne konscias pri 
la avantaĝoj de la Unio. Ŝajnas 
ke multaj politikistoj ne kapab- 
las bone klarigi al 
la civitanoj, kiel la 
unio plibonigas ili- 
an vivon. 

En nia stando ni 
informis pri la In- 
ternacia Lingvo 
Esperanto kaj la 
avantaĝoj de egal- 
rajta komunikado. 
Multaj klubanoj hel- 
pis ĉe la stando kaj 
bone varbis por nia 
afero. Dankonalĉiuj 
kunlaborantoj! 



Gejunuloj informiĝas 


Foto: Wulff 


Benno Klehr 





















Solvo de 

Hamburg-Enigmo 

Inter 1420 kaj 1867 la urbo Bergedorf kaj la vilaĝoj de 
Vierlande estis komune administitaj de la urboj Lubeck 
kaj Hamburg. La blazono estas el tiu tempo kaj pro tio 
nomata la ambaŭ-urba blazono, kiu montras duone la 
blazojnojn de ambaŭ urboj. 



Lŭbeck Ambaŭ-urba Blazono Hamburg 


26a de Aŭgusto 

P/a Haasis: Hovvard Carter 

Pia Haasis prelegos pri Howard 
Carter -la fama malkovrinto de 
la tombo de Tutanĥamono kaj 
lia signifo. Per tiu prelego vi 
ricevos impreson pri la ekscita 
kaj interesa vivo de Hovvard 
Carter pro la arkeologio. 

Portreto de Hovvard Carter 



La japana ĉerizflora festo 

Antaŭ pli ol 40 jaroj la komunumo de Japanoj en Ham- 
burg donacis multajn ĉerizarbojn al la urbo por danki 
pro la afabla akcepto. La arboj estis plantitaj en diversaj 
lokoj en la urbo, inter alie apud la lago Alster. Dum la 
ĉerizflora festo la japanaj gastoj prezentas sin en la 
parko Planten un Blomen en la urbocentro kaj apud 
Alster. Ekde 1968 vespereokazasduonhora piroteknika 
spektaklo apud Alster. Gi estas unu el la kulminoj inter la 
okazaĵoj en la urbo, kiun ĉiujare vizitas miloj da homoj. 
En Hamburg vivas proksimume 1800 Japanoj. 



Ĉerizarboj apud Alster 


Paroliga-Somero 

Multaj Esperanto-parolantoj kutime vojaĝas al kongresoj por plibonigi siajn lingvokapablojn. Tio estas bona 
afero. Por tiuj kiuj ne povas vojaĝi al kongreso ni prezentas la „Paroligan Someron”. Dum kvarĵaŭdoj ene de la 
someraj ferioj vi povas diskuti mez- kaj alt-nivele kun subteno de po du gvidantoj, kiuj helpos, trovi la plej bonajn 
esprimojn. La interesa afero estas, ke ĉiusemajne aliaj klubanoj gvidos tra la parolado. Ĉiuj gvidos alimaniere, 
do ĉiusemajne vi sentos alian etoson. Dum sunaj ĵaŭdoj ni sidos ekstere en la ĝardeno de la kultur-vendejo, dum 
la kutima Hamburga somera vetero salono ene estas rezervita por ni. Venu kaj ĝuu la paroladon. 


El la programo 


8a de Julio 2010: 

Ĉu indas viziti kongresojn? 

Kial kelkaj Esperantistoj vojaĝas regule al kongresoj 
kaj aliaj ne? Ĉu tio nur dependas de la mono? 

Via opinio estas demandata. 

Gvidas Peggy Ley. 


15a de Julio 2010: 

Familia rondo pere de Esperanto - ĉu ni ĉiuj estas 
gefratoj? Ĉu Esperanto-parolantoj estas pli bonaj ho- 
moj ol aliaj? Ĉu laŭ via opinio ankaŭ eblas fraŭdo, krimo 
aŭ eĉ murdo en Esperantujo? 

La diskuton gvidos sperta Esperanto-parolanto 


22a de Julio 2010: 

Amikejo - la Esperanto-lando kiu preskaŭ ekzistis- 

Neŭtrala Moresneto estis landeto, kiu ekzistis de 1816 
ĝis 1919. Gi estis la unua Esperanta regno, nomota 
„Amikejo“, proklamita en 1908, tamen neniu ŝtato, nek 
la Esperantomovado, prenis la proklamon vere serioze. 
De post la unua mondmilito Moresneto estas parto de 
Belgio. Kundiskutu, ĉu por la Esperanto-movado estus 
pli bone havi propran areon aŭ eĉ ŝtaton. 

Diskuto kun subteno de gvidanto kiu helpos. 

5a de Aŭgusto 2010: 

Elektronikaj libroj enmerkatiĝas en Esperantujo 

Kio estas la avantaĝoj aŭ malvantaĝoj de eLibroj? Pli 
kaj pli da eldonejoj (ankaŭ Esperanto-eldonejoj) pu- 
blikigas ambaŭ paper-librojn kaj elektronikajn librojn. 
Ankaŭ gazetoj haveblas tiamaniere. Kundiskutu. 
Gvidas Jŭrgen VVulff. 








Nia Programo 


[faŭdai klubvesperoi: 19.00h • programo 19.30h en Kulturladen St.Georg, Alexanderstr. 16, 20099 Hamburg 

1 1 

17 

Frank Merla: 

3 Hannelore Brunow: 


Esperanto en la interreto 

Frederic Chopin - 



lia vivo kaj lia muziko 

23 

Merkredo, 18.30 h 

10 Esperanto- 


Estrarkunsido (pubiika) 

pasporto al la tuta mondo 

24 

Ralph Glomp: 100 kurtigoj por 

Deka leciono de la interesa DVD-lernkurso 


SMS kaj retpoŝto 

doaOB® 



1 Akompano, Maniero, 

22 

Paroliga Somero: Amikejo - la 

Instrumento laŭ 


Esperanto-lando kiu preskaŭ ekzistis 

„ABC-mempraktikilo pri ĉefaj 



ĉapitroj de la E-a Gramatiko" 

X 

klubkunveno ne okazas 

8 Paroliga Somero: Ĉu indas 

31 

Sabato, i8a horo Somera festo 

viziti kongresojn? 





Ni kune festas en la ĝardeno de la Kulturbutiko. 

15 Paroliga Somero: Familia 


La estro de la restoracio, Oskar Frohlich, 

rondo pere de Esperanto - ĉu ni 


rostos por ni viandon kaj kolbasojn. 

ĉiuj estas gefratoj? 


La kostoj por la manĝaĵo estas 12 Eŭroj. 



Bonvolu anonciĝi ĉe Ralph Glomp. 


MSgjooŝfto) 

5 Paroliga Somero: Elektronikaj libroj 
enmerkatiĝas en Esperantujo 


26 


Pia Haasis: Howard Carter 

La vivo kaj la laboro 
de brita egiptologo. 


(vidu artikolon) 


12 


Vendado de Esperanto-libroj 



13 


Vendredo, 18.30 h 

Estrarkunsido 


(publika) 


19 


Celo, Kaŭzo, Konsekvenco 

laŭ „ABC-mempraktikilo pri ĉefaj 
ĉapitroj de la E-a Gramatiko" 


2 


TV Esperanto Bjalistoko (3) 

Interesaj filmetoj, profesie produktitaj 
antaŭ kaj dum la UK 2009 en 
la naskiĝurbo de Zamenhof. 

(ĉirkaŭ 30 minutoj.) 




































































